8. ΝΟΜΟΣ 5870 της 16/21 Οκτ. 1933 Περί χαρακτηρισμού και διαθέσεως πιστώσεων εξ εσόδων της Διοικήσεως Δημοσίων Κτημάτων. Άρθρ.1.-Η συμφώνως τω Ν.Δ. 11ης Νοεμ. 1929 «περί Διοικήσεως Δημοσίων Κτημάτων» ως ετροποποιήθη δια του Νόμ. 4808 αναγραφομένη καθ’ εκάστην χρήσιν εν τω προϋπολογισμώ εξόδων του Υπουργείου Αεροπορίας πίστωσις υπό κατηγορίαν «Έκτακτα έξοδα» και κατονομασίαν «Διάθεσις των εισπράξεων εξ εσόδων της Διοικήσεως Δημοσίων Κτημάτων κατά τας διατάξεις του Νόμ. 4808» ως και κατά την διάρκειαν της χρήσεως, διατιθέμενοι υποχρεωτικώς και εις το ακέραιον, αποφάσει του Υπουργού Οικονομικών, συμπληρωματικαί πιστώσεις, εκ των πλεονασμάτων των εισπράξεων της Διοικήσεως Δημοσίων Κτημάτων, θεωρούνται εις ολόκληρον ως αναληφθέντα και εγκριθέντα έξοδα της χρήσεως εις ην εγγράφονται. Άρθρ.2.-Αι κατά τα άνω πιστώσεις διατίθενται: α)Δια την προμήθειαν αεροπλάνων, αεροπορικού υλικού εν γένει, μεταφορικών μέσων και υλικού αυτών και γενικώς υλικού προς ανασυγκρότησιν, ενίσχυσιν και συμπλήρωσιν των δυνάμεων της Πολεμικής Αεροπορίας. β)Δια την ανέγερσιν και συντήρησιν δημοσίων αεροπορικών κτιρίων, υποστέγων, αεροδρομίων και εγκαταστάσεων εν γένει και την προμήθειαν υλικών μηχανημάτων και ειδών προς εκτέλεσιν των έργων τούτων. ΄Αρθρ.3.-Αι εκ των ανωτέρω πιστώσεων κατά το τέλος εκάστης χρήσεως απομένουσαι αδιάθετοι, συμπεριλαμβανομένων εις ταύτας και των αποφάσει του Υπουργού των Οικονομικών, επαναφερομένων προς επαύξησιν αυτών αχρησιμοποιήτων υπολοίπων μη πληρωθέντων εξ ενταλθέντων εξόδων, θεωρούνται ως παθητικά υπόλοιπα εις βάρος των οποίων μετά την λήξιν του έτους και της χρήσεως, αφ’ ενός αναλαμβάνονται νέαι υποχρεώσεις και εντέλλονται αι πληρωμαί αυτών, αφ’ ετέρου δε συνεχίζονται αι πληρωμαί δι’ ανειλημμένας εκ της προηγουμένης χρήσεως υποχρεώσεις. Άρθρ.4.-Λόγω της φύσεως των εκ της πιστώσεως ταύτης ενεργουμένων προμηθειών, έργων και εγκαταστάσεων απαιτουσών μεγάλας προθεσμίας κατασκευής, ελέγχου, παραδόσεως και παραλαβής, παρατείνεται, αποφάσει των Υπουργών Αεροπορίας και Οικονομικών και πέραν των ορίων εκάστης χρήσεως η προθεσμία παραδόσεως των προμηθειών έργων και εγκαταστάσεων τούτων, πληρωμής αυτών δια τακτικών ή ενταλμάτων προπληρωμής ως και τακτοποιήσεως των δια ταύτην εκδιδομένων ενταλμάτων προπληρωμής. Άρθρ.5.-(Μεταβατική διάταξις). 